Britse eerste minister bedank | Maroela Media
Theresa May kondig haar bedanking as Britse premier buite 10 Downing Straat in Londen aan. [24 Mei 2019]. (Foto: Yui Mok/PA via AP)
Die Britse eerste minister, Theresa May, het pas haar bedanking aangekondig. Haar termyn eindig op Vrydag 7 Junie.
May het die aankondiging Vrydagoggend buite 10 Downing Street, die premierswoning in Londen, gedoen.
“Dit was die grootste eer van my lewe om dié pos te beklee wat ek binnekort sal verlaat. Die tweede vrouepremier, maar beslis nie die laaste een nie.
“Ek doen dit met geen kwade gevoelens nie, maar met enorme en blywende dankbaarheid vir die geleentheid wat ek gehad het om die land wat ek liefhet, te dien,” het ŉ emosionele May gesê voordat sy omgedraai en weggestap het.
May het gesê die feit dat sy Brexit nie kon afhandel nie, bly ŉ saak van “diepe berou”.
“Dit is in die beste belang van die land dat ŉ nuwe eerste minister nou die leiding neem,” het sy gesê.
Die BBC berig May is lank reeds onder groot druk om te bedank, veral ná die jongste uitval tussen haar en parlementslede van haar eie party oor haar jongste Brexit-plan.
Die parlement verwerp sedert Januarie die ooreenkoms rakende die Verenigde Koninkryk se onttrekking aan die Europese Unie, wat May reeds drie keer beding het.
Meer onlangse pogings om ŉ skikking wat vir almal aanvaarbaar is met die Arbeidersparty te bereik, het ook misluk.
May het in haar verklaring gesê sy het haar bes gedoen om die uitslag van die 2016-referendum oor Brittanje se onttrekking aan die EU, te respekteer.
Sy bly in haar pos aan tot 7 Junie waarna die proses om ŉ nuwe leier te verkies sal begin.
Die wêreld in foto’s – 24 Mei 2019
Boris Johnson hier kom ons! ..die Britse Trump : )
Die man het net sy tyd afgewag, maar waag ek voorspel Nigel Farage miskien? Mondwater “stuff” !!!
MAKE BRITAIN GREAT AGAIN !!
Ander Gert · 6 maande gelede
Mens wonder onwillekeurig of hierdie ook ‘n skuif vanaf die Torries is om te red wat te redde is na hulle met May se droogmaak so baie veld teen Nigel Farage se Brexit Party verloor het.
Farage het al terreg uitgewys dat “Leave means leave!”
………..ek het julle mos gese dit gaan gebeur – alles deel van die ruling class se plan om die referendum keuse van die publiek om EU te verlaat te ondermyn.
May se Brexit se finale Exit!
Jimmy · 6 maande gelede
Dis mos hoe ‘n demokrasie werk!
Jip she overstayd her welcome
Aard na Zuma!!
HOBBO · 6 maande gelede
Sorry ouens. Hierdie gaan meer oor Me May se geslag as oor haar bekwaamheid. Die Engelse, soos gewoonlik duld nie n vrou aan stuur van sake nie!!
Ja en ek ook. Sy het haar MAN gestaan vir n saak/taak wat sy nie eens deel van was.
Gaan geniet jou rus Mev May van die Establishment en die politiek.
Dit is bekend dat May nie Brexit gesteun het nie – hoe bevoeg sy is weet ek nie – maar ten minste wou sy probeer doen wat die referendum uitslag bepaal het – en vir dit het sy my respek.
Die vrou het omtrent grys geword…
Ek sou al lankal my tassie gepak het as ek sy was!
Dankie tog sy is weg!
Nou gaan ou paddapot nie die miljoene kry wat sy hom beloof het nie!
Vrou met BAIE Lee planne…
Sulke dinge gebeur nie in SA nie. Sy het haar bes gedoen en toe sy nie slaag nie bedank sy. Hier klou hulle soos neute en moet met mag verwyder word. Respekteer haar vir dit alleen.
Spelling · 6 maande gelede
Dries, klou soos ‘n NEET, nie neut nie.
Een van die baie swak leiers wat die Britte gehad het. Nie eens ’n skadu van die ‘ystervrou’ Margaret Thatcher nie. Sy het meer skade aangerig met haar immigrasiebeleid van aanhoudende wangdraaiery vir militante Islam, as al haar voorgangers. Londen is in sy peetjie en sy het baie daartoe bygedra.
Spelling. Daar leer jy nou n dom ou iets. Ek sou liewer die vergelyking van klou soos $#@@ aan n wolkombers gebruik het maar dan was ek ook soos nou in die moeilikheid